ai4bharat/Pralekha huggingface dataset:
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
ప్రధానమంత్రి నరేంద్ర మోదీ 2016లో ప్రారంభించిన స్టార్టప్స్ ఇండియా కార్యక్రమానికి జమ్ము కాశ్మీర్ వంతు సహకారం పర్పుల్ రెవల్యూషన్ అని అన్న కేంద్ర మంత్రి డాక్టర్ జితేంద్ర సింగ్
దేశం ఈరోజు తొలి నేషనల్ స్టార్టప్ దినోత్సవాన్ని జరుపుకుంటోంది.
జమ్ము కాశ్మీర్ లో వ్యవసాయ స్టార్టప్లు ఎక్కువగా సుగంధాలు, లావెండర్ సాగును ఎంచుకుంటున్నాయి : డాక్టర్ జితేంద్ర సింగ్
ప్రధానమంత్రి శ్రీ నరేంద్ర మోదీ 2016లో ప్రారంబించిన స్టార్టప్ ఇండియా కార్యక్రమానికి జమ్ము కాశ్మీర్ వంతు పాత్ర పర్పుల్ రెవల్యూషన్ అని కేంద్ర శాస్త్ర సాంకేతిక శాఖ సహాయ మంత్రి , భూ విజ్ఞాన, శాఖ సహాయ మంత్రి , ప్రధానమంత్రి కార్యాలయం, సిబ్బంది, ప్రజా ఫిర్యాదులు, పెన్షన్, అణు ఇంధనం, అంతరిక్ష శాఖ సహాయమంత్రి డాక్టర్ జితేంద్ర సింగ్ అన్నారు. ఈరోజు దేశం తొలి జాతీయ స్టార్టప్ దినోత్సవాన్ని జరుపుకుంటున్నది.
కేంద్ర శాస్త్ర, సాంకేతిక మంత్రిత్వశాఖ, కౌన్సిల్ ౠఫ్ సైంటిఫిక్, ఇండస్ట్రియల్ రిసెర్చ్  ప్రారంభించిన సుగంధద్రవ్యాల మిషన్, ఇండియాలో బహుళ ప్రచారం పొందిన పర్పుల్ రెవల్యూషన్ గా ప్రసిద్ధి కెక్కిందని అన్నారు. సిఎస్ ఐ ఆర్ సంస్థ జమ్ములోని తమ లేబరెటరీ, ఇండియన్ ఇన్స్టిట్యూట్ ఆఫ్ మెడిసిన్  ద్వారా అత్యంత విలువ కలిగిన ఆయిల్తో కూడిన లావెండర్ పంటను పరిచయం చేసినట్టు తెలిపారు. దీనిని దోడా, కిస్టవర్, రాజౌరి, జిల్లాలలో అలాగే ఇతర జిల్లాలైన రామ్బన్ , పుల్వామా, తితర జిల్లాలలో సాగు ప్రారంభింపచేసినట్టు తెలిపారు. స్వల్ప వ్యవధిలోనే అరోమా , లావెండర్ సాగు జమ్ముకాశ్మీర్లోని వ్యవసాయ స్టార్టప్ లకు ప్రముఖ ప్రత్యామ్నాయంగా రూపుదిద్దుకుందని ఆయన అన్నారు.
దోడా జిల్లాలోని మారుమూల గ్రామమైన ఖిలాని కి చెందిన భరత్ భూషన్ విజయం సాధించిన యువకుడిగా ఇతరులకు మార్గదర్శిగా నిలుస్తున్నారని అతని విజయ గాధను తెలిపారు . భూషణ్ కేవలం 0.1 హెక్టారు భూమిలో సిఎస్ ఐ ఆర్-ఐఐఐఎం మద్దతుతో లావెండర్ సాగు ప్రారంభించారు. లాభాలు రావడం మొదలు పెట్టడంతో తనకు గల మొక్కజొన్న పంటను కూడా లావెండర్ సాగుకు మార్చాడు. ఇవాళ తనతోపాటు మరో 20 మంది తన లావెండర్ పొలంలో ,నర్సరీలో పనిచేస్తున్నారు. ఇదే జిల్లానుంచి మరో 500 మంది అతనిని అనుసరిస్తూ మొక్కజొన్న పంటనుంచి లావెండర్ సాగుకు మారినట్టు ఆయన తెలిపారు.
అయితే దురదృష్ట వశాత్తూ ఇది స్థానిక మీడియాలో ఎన్నడూ రిపోర్టు కాలేదని డాక్టర్ జితేంద్ర సింగ్ అన్నారు. అరోమా, లావెండర్ ల సాగు నుంచి వాటి అమ్మకం వరకు స్టార్టప్ లకు ఐఐఐఎం ,జమ్ము సహాయపడుతున్నదని అన్నారు. ముంబాయికి చెందిన ప్రముఖ కంపెనీలైన అజమల్ బయోటెక్ ప్రైవేట్ లిమిటెడ్, అదితి ఇంటర్నేషనల్,నవనైత్రి గమిక తదితర సంస్థలు ప్రాథమికంగా వీటి కొనుగోలు దారులుగా ఉన్నాయి
అరోమా మిషన్ 1ని పూర్తి చేసుకుని రెండో దశను సిఎస్ ఐ ఆర్ ప్రారంభించినట్టు ఆజాదీ కా అమృత్ మహోత్సవ్ సందర్భంగా డాక్టర్జితేంద్ర సింగ్ ప్రకటించారు. దీనికి తోడు ఐఐఐఎం, సిఎస్ ఐఆర్-ఐహెచ్ బిటి, సిఎస్ఐఆర్ - ఎన్ బిఆర్ ఐ, సిఎస్ ఐఆర్- ఎన్ ఇ ఐ ఎస్ టి సంస్థలు కూడా అరోమా మిషన్ లో ఇప్పుడు పాల్గొంటున్నాయి.
ప్రత్యేకంగా ప్రస్తావించుకోవలసిన అంశం ఏమంటే,అరోమా మిషన్ దేశవ్యాప్తంగా గల స్టార్టప్ లను ఆకర్షిస్తోంది. తొలి దశలో సిఎస్ ఐఆర్ దేశవ్యాప్తంగా గల 46 ఆకాంక్షిత జిల్లాలలోని 6000 హెక్టార్లలో అరోమా సాగుకు సహాయపడింది.44,000 మందికిపైగా శిక్షణ ఇచ్చారు. కోట్లాది రూపాయలను రైతులు ఆర్జించారు. రెండో దశ అరోమా మిషన్ లో 45,000 మంది నైపుణ్యంగల వారి సేవలను వినియోగించుకోవాలని ప్రతిపాదించారు. దీనివల్ల దేశవ్యాప్తంగా 75,000 రైతు కుటుంబాలు ప్రయోజనం పొందుతాయి.
హోం మంత్రిత్వ శాఖ
మోడీ ప్రభుత్వం దేశ రైతుల ప్రయోజనానికి నిరంతరం కృషి చేస్తోందిః కేంద్ర హోంమంత్రి శ్రీ అమిత్ షా
- నేడు మోడీ ప్రభుత్వం మరో ప్రధాన నిర్ణయం తీసుకుంది.. చెరకు రైతులకు రూ.3,500 కోట్ల సహాయం అందించేందుకు ఆమోదం
- ఐదు కోట్ల మంది చెరకు రైతులకు ప్రయోజనం చేకూర్చేలా తాజా నిర్ణయం తీసుకున్నందుకు ప్రధాని శ్రీ నరేంద్ర మోడీకి హృదయపూర్వక కృతజ్ఞతలు తెలిపిన శ్రీ అమిత్ షా
దేశ రైతుల ప్రయోజనాల కోసం మోడీ ప్రభుత్వం నిరంతరం కృషి చేస్తోందని కేంద్ర హోం మంత్రి శ్రీ అమిత్ షా అన్నారు. ట్వీట్లో ఆయన మాట్లాడుతూ మోడీ ప్రభుత్వం మరో ప్రధాన నిర్ణయం తీసుకుందని వెల్లడించారు. చెరకు రైతులకు రూ.3,500 కోట్ల సహాయం అందించేందుకు మోడీ సర్కారు ఆమోదం తెలిపిందన్నారు. ఐదు కోట్ల చెరకు రైతులు, వారి కుటుంబాలు మరియు ఈ రంగానికి సంబంధించిన ఐదు లక్షల మంది కార్మికులకు ప్రయోజనం చేకూర్చే ఈ నిర్ణయం తీసుకున్నందుకు ప్రధాన మంత్రి శ్రీ నరేంద్ర మోడీకి శ్రీ అమిత్ షా హృదయపూర్వక కృతజ్ఞతలు తెలిపారు. ఈ సాయాన్ని తాము నేరుగా రైతుల ఖాతాల్లో జమ చేస్తామని శ్రీ అమిత్ షా తెలిపారు. ప్రధాని శ్రీ నరేంద్ర మోడీ అధ్యక్షతన ఆర్థిక వ్యవహారాల కేబినెట్ కమిటీ ఈ రోజు సుమారు చెరకు రైతుకు  రూ.3,500 కోట్ల సాయం అందించే విషయమై సానుకూలమైన నిర్ణయం తీసుకుంది. ప్రస్తుతం భారతదేశంలో ఐదు కోట్ల మంది చెరకు రైతులు  మరియు వారిపై ఆధారపడినవారు ఉన్నారు. దీనికి తోడు చక్కెర మిల్లులు మరియు సహాయక కార్యకలాపాలలోనూ ఐదు లక్షల మంది కార్మికులు పనిచేస్తున్నారు; మరియు వారి జీవనోపాధి చక్కెర పరిశ్రమ పైనే ఆధారపడి ఉంటుంది.
ప్రధాన మంత్రి కార్యాలయం
మారిశస్ ప్రధాని, బాంగ్లాదేశ్ ప్రధాని శేఖ్ హసీనా గారు మరియు యుఎస్ అధ్యక్షుడు లతో మూడుద్వైపాక్షిక సమావేశాల ను న్యూ ఢిల్లీ లోని తన నివాసం లో నిర్వహించనున్న ప్రధానమంత్రి
మారిశస్ ప్రధాని శ్రీ ప్రవింద్ కుమార్ జుగ్ నాథ్, బాంగ్లాదేశ్ ప్రధాని శేఖ్ హసీనా గారు మరియు యుఎస్ అధ్యక్షుడు శ్రీ జో బైడెన్ లతో మూడు ద్వైపాక్షిక సమావేశాల ను ఈ రోజు న సాయంత్రం పూట న్యూ ఢిల్లీ లోని తన నివాసం లో జరపనున్నట్లు ప్రధాన మంత్రి శ్రీ నరేంద్ర మోదీ ‘ఎక్స్’ మాధ్యం ద్వారా తెలియ జేశారు.
ఆయా దేశాల తో భారతదేశాని కి ఉన్నటువంటి ద్వైపాక్షిక సంబంధాల ను సమీక్షించడాని కి మరియు అభివృద్ధి పరమైన సహకారాన్ని మరింత బలపరచుకోవడాని కి ఒక అవకాశాన్ని ఈ సమావేశాలు ఇవ్వనున్నాయి అని కూడా శ్రీ నరేంద్ర మోదీ పేర్కొన్నారు.
ప్రధాన మంత్రి ఒక ట్వీట్ ను ఎక్స్ మాధ్యం లో పోస్ట్ చేస్తూ, అందులో -
‘‘ఈ రోజు న సాయంత్రం, నా నివాసం లో జరగబోయే మూడు ద్వైపాక్షిక సమావేశాల కోసం నేను ఎదురు చూస్తున్నాను. మారిశస్ ప్రధాని శ్రీ @KumarJugnauth, బాంగ్లాదేశ్ ప్రధాని శేఖ్ హసీనా గారు మరియు శ్రీ @POTUS @JoeBiden లతో నేను సమావేశమవుతాను. ఆయా దేశాల తో భారతదేశాని కి ఉన్న ద్వైపాక్షిక సంబంధాల ను సమీక్షించడాని కి మరియు అభివృద్ధి సంబంధి సహకారాన్ని మరింత గా బలపరచుకోవడాని కి ఒక అవకాశాన్ని ఈ సమావేశాలు అందించనున్నాయి’’ అని పేర్కొన్నారు.
సాంఘిక న్యాయం, మరియు సాధికారత మంత్రిత్వ శాఖ
కొవిడ్-19 లాక్డౌన్ సమయంలో వృద్ధులకు మరియు వారి సహాయకులకు సూచనలు
కొవిడ్-19 లాక్డౌన్ సమయంలో వృద్ధులకు మరియు వారి సహాయకుల కోసం కేంద్ర సామాజిక న్యాయం మరియు సాధికారత మంత్రిత్వ శాఖ వారు కేంద్ర ఆరోగ్య మరియు కుటుంబ సంక్షేమ శాఖ వారితోపాటు వృద్ధాప్య ఔషధాల విభాగం వారు కొన్ని సూచనలు తయారుచేసారు. 60 సంవత్సరాలకు పైబడిన వృద్ధులకు, ప్రత్యేకించి వివిధ వ్యాధుల బారిన పడి వైద్యం చేయించుకుంటున్న వారికోసం ఈ కోవిడ్-19 సమయంలో పాటించవలసిన సూచనలను కేంద్ర సామాజిక న్యాయం మరియు సాధికారత శాఖ మంత్రి శ్రీ ఆర్. సుబ్రమణ్యం రాష్ట్ర/కేంద్రపాలిత ప్రాంతాల ప్రధాన కార్యదర్శులకు వ్రాసిన ఒక లేఖలో తెలిపారు. ఈ సూచనలను అన్ని జిల్లాల్లో, వృద్ధుల కోసం పనిచేస్తున్న సంస్థలు మరియు స్వచ్ఛంద సంస్థల వారితో విస్తృతంగా ప్రచారం చేయవలసిందిగా ఆ లేఖలో పిలుపునిచ్చారు.
ఈ సూచల కోసం ఈ క్రింది లింకును క్లిక్ చేయండి
(
ఆరోగ్య, కుటుంబ సంక్షేమ మంత్రిత్వ శాఖ
బ్రిటన్ లో వెలుగుచూసిన సార్స్ -కోవ్-2 వైరస్ కొత్త వేరియంట్ నేపథ్యంలో ఆరోగ్య మంత్రిత్వ శాఖ
ఎపిడెమియోలాజికల్ నిఘా మరియు ప్రతిస్పందన కోసం ప్రామాణిక ఆపరేటింగ్ విధానాన్ని జారీ చేసింది.
సార్స్ -కోవ్-2 వైరస్ కొత్త వేరియంట్ [వేరియంట్ అండర్ ఇన్వెస్టిగేషన్  -20212/01] యునైటెడ్ కింగ్డమ్  ప్రభుత్వం ప్రపంచ ఆరోగ్య సంస్థ  కు నివేదించింది.
ఈ వేరియంట్ను యూరోపియన్ సెంటర్ ఫర్ డిసీజ్ కంట్రోల్  మరింత వ్యాప్తి చెందుతుందని, యువత పై అధిక ప్రభావం చూపుతుందని అంచనా వేసింది. ఈ వేరియంట్ 17 మార్పులు లేదా ఉత్పరివర్తనాల సమితి  ద్వారా నిర్వచిస్తున్నారు. మానవ ఏస్2 గ్రాహకంతో బంధించడానికి వైరస్ ఉపయోగించే స్పైక్ ప్రోటీన్లోని ఎన్501వై మ్యుటేషన్ చాలా ముఖ్యమైనది. స్పైక్ ప్రోటీన్ ఈ భాగంలో మార్పులు వైరస్ మరింత అంటువ్యాధిగా మారవచ్చు మరియు ప్రజల మధ్య మరింత సులభంగా వ్యాప్తి చెందుతుంది.
ఎపిడెమియోలాజికల్ నిఘా, ప్రతిస్పందన కోసం ఆరోగ్య మంత్రిత్వ శాఖ ఎస్ఓపి జారీ చేసింది. గత 4 వారాలలో  యుకే నుండి ప్రయాణించిన అంతర్జాతీయ ప్రయాణీకులందరికీ ఇక్కడ ప్రవేశించే సమయంలో చేపట్టాల్సిన కార్యకలాపాలను ప్రామాణిక ఆపరేటింగ్ విధానం  వివరిస్తుంది. ఈ ఎస్ఓపి లో పరీక్షకు సంబంధించిన ఆర్టి-పీసీఆర్ పరీక్ష ద్వారా మాత్రమే నిర్ధారిస్తారు.
బ్రిటన్ నుండి విమానాలు 2020 డిసెంబర్ 23 నుండి 31 వరకు లేదా తదుపరి ఆదేశాల వరకు తాత్కాలికంగా నిలిపివేశారు. 2020 డిసెంబర్ 21 నుండి 23 వరకు ఈ మధ్య కాలంలో యుకే లోని విమానాశ్రయాల నుండి ప్రయాణించి వచ్చి భారతదేశంలో ప్రవేశించే ప్రయాణీకులందరూ ఆర్టి-పీసీఆర్ పరీక్షకు లోబడి కదలికలు ఉంటాయి. ఆ వ్యక్తి నమూనా కరోనా పాజిటివ్ అయి ఉంటే, స్పైక్ జన్యు-ఆధారిత ఆర్టి-పీసీఆర్ పరీక్ష ను కూడా నిర్వహించాలని సిఫార్సు చేశారు.పాజిటివ్ నిర్ధారణ అయిన ప్రయాణీకులు సంబంధిత రాష్ట్ర ఆరోగ్య అధికారుల సమన్వయంతో ఒక ప్రత్యేక  యూనిట్లో సంస్థాగత ఐసోలేషన్ సదుపాయంలోకి పంపుతారు. నమూనాలను పూణేలోని నేషనల్ ఇన్స్టిట్యూట్ ఆఫ్ వైరాలజీ  లేదా జెనోమిక్ సీక్వెన్సింగ్ కోసం తగిన ఏదైనా ఇతర ప్రయోగశాలకు పంపడానికి అవసరమైన చర్యలు ప్రారంభించారు. జెనోమిక్ సీక్వెన్సింగ్ సార్స్-కోవ్-2కి సంబంధించిన కొత్త వేరియంట్ ఉనికిని సూచిస్తే, అప్పుడు రోగిని ప్రత్యేక ఐసోలేషన్ యూనిట్లో ఉంచి క్లినికల్ ప్రోటోకాల్ ప్రకారం చికిత్స చేస్తారు.
విమానాశ్రయంలో ఆర్టీ-పిసిఆర్ పరీక్షలో నెగటివ్ వస్తే ఇంట్లో క్వారంటైన్ కి వెళ్లాలని సూచిస్తారు. చెక్-ఇన్ చేయడానికి ముందు, ఈ ఎస్ఓపి గురించి ప్రయాణికుడికివివరిస్తారు. విమానంలో కూడా ఈ కొత్త సూచనలను చేస్తారు. గత ఒక నెల నుండి భారతదేశానికి చేరుకున్నయుకే నుండి వచ్చిన అంతర్జాతీయ ప్రయాణికులను జిల్లా నిఘా అధికారులు సంప్రదించి పర్యవేక్షిస్తారు. రాష్ట్ర ప్రభుత్వాలు / ఇంటిగ్రేటెడ్ డిసీజ్ నిఘా కార్యక్రమ విభాగం కూడా గడచినా నాలుగు నెలలు నుండి యు కే నుండి వచ్చిన ప్రయాణికుల గురించి శోధించి వారి ఆరోగ్య స్థితిగతులపై దృష్టి పెట్టాల్సి ఉంటుంది. ప్రోటోకాల్ ప్రకారం అవి వారిని కూడా పరీక్షించి పాజిటివ్ కేసులు నిర్ధారణ అయిన వారి పర్యవేక్షణ కోసం ప్రత్యేక ఐసోలేషన్ కేంద్రాల్లో ఉంచి పర్యవేక్షిస్తారు.
Link for the SOP:
https://www.mohfw.gov.in/pdf/SOPforSurveillanceandresponseforthenewSARSCov2variant.pdf
ప్రధాన మంత్రి కార్యాలయం
సరిహద్దుగ్రామం అయిన హేమ్యా కు పంపు నీరు చేరుకొన్నందుకు ప్రశంస ను వ్యక్తం చేసిన ప్రధానమంత్రి
పంపు నీరు సరిహద్దు గ్రామం అయినటువంటి హేమ్యా కు చేరుకోవడాన్ని ప్రధాన మంత్రి శ్రీ నరేంద్ర మోదీ ఈ రోజు న ప్రశంసించారు.
కేంద్ర మంత్రి శ్రీ గిరిరాజ్ సింహ్ ట్వీట్ కు ప్రధాన మంత్రి సమాధానాన్ని ఇస్తూ,
‘‘ఇది భారతదేశం లో ప్రతి ఒక్కరు గర్వపడేటట్టు చేసేదే. సరిహద్దు గ్రామాల ను అభివృద్ధి పరచే దిశ లో సాగుతున్న మన ప్రయాసల కు ఒక పెద్ద ఉత్తేజం లభించడాన్ని చూసి సంతోషం కలుగుతోంది. దశాబ్దాల పాటు, మన సరిహద్దు ప్రాంతాల ను చిన్నచూపు చూడడం జరిగింది; అయితే ప్రస్తుతం అభివృద్ధి పరంగా వాటి అవసరాల కు అగ్ర ప్రాధాన్యం దక్కుతోంది.’’ అని ఒక ట్వీట్ లో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
202.17 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.85 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 1,50,877
గత 24 గంటల్లో నమోదయిన కొత్త కేసులు 16,866
ప్రస్తుత రికవరీ రేటు 98.46%
వారపు పాజిటివిటీ రేటు 4.49%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 202.17 కోట్ల  డోసులను అధిగమించింది. 2,66,54,283 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 3.85 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10411128
|
|
రెండో డోసు
|
|
10086208
|
|
ముందు జాగ్రత్త డోసు
|
|
6178264
|
|
ఫ్రంట్లైన్ సిబ్బంది
|
|
మొదటి డోసు
|
|
18429387
|
|
రెండో డోసు
|
|
17663950
|
|
ముందు జాగ్రత్త డోసు
|
|
11853615
|
|
12-14 ఏళ్ల వారు
|
|
మొదటి డోసు
|
|
38528615
|
|
రెండో డోసు
|
|
27099459
|
|
15-18 ఏళ్ల వారు
|
|
మొదటి డోసు
|
|
61018972
|
|
రెండో డోసు
|
|
50618242
|
|
18-44 ఏళ్ల వారు
|
|
మొదటి డోసు
|
|
559263213
|
|
రెండో డోసు
|
|
507628059
|
|
ముందు జాగ్రత్త డోసు
|
|
14374330
|
|
45-59 ఏళ్ల వారు
|
|
మొదటి డోసు
|
|
203640708
|
|
రెండో డోసు
|
|
195010960
|
|
ముందు జాగ్రత్త డోసు
|
|
10232272
|
|
60 ఏళ్లు పైబడినవారు
|
|
మొదటి డోసు
|
|
127411014
|
|
రెండో డోసు
|
|
121860416
|
|
ముందు జాగ్రత్త డోసు
|
|
30457803
|
|
ముందు జాగ్రత్త డోసులు
|
|
7,30,96,284
|
|
మొత్తం డోసులు
|
|
2,02,17,66,615
దేశవ్యాప్త క్రియాశీల కేసుల సంఖ్య 1,50,877. మొత్తం పాజిటివ్ కేసుల్లో ఇది 0.34 శాతం.
భారతదేశ రికవరీ రేటు 98.46 శాతంగా ఉంది. గత 24 గంటల్లో 18,148 మంది రోగులు కోలుకున్నారు. దీంతో, కోలుకున్న రోగుల సంఖ్య  4,32,28,670 కి పెరిగింది.
గత 24 గంటల్లో 16,866 కొత్త కేసులు నమోదయ్యాయి.
గత 24 గంటల్లో మొత్తం 2,39,751 పరీక్షలు చేశారు. దేశవ్యాప్తంగా ఇప్పటివరకు 87.27 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 4.49 శాతంగా, రోజువారీ పాజిటివిటీ రేటు 7.03 శాతంగా నమోదయ్యాయి.
పౌర విమానయాన మంత్రిత్వ శాఖ
పోర్ట్ బ్లెయిర్ విమానాశ్రయానికి కొత్త టెర్మినల్ భవనం సిద్ధమౌతోంది.
వార్షిక ప్రయాణీకుల నిర్వహణ సామర్థ్యం 50 లక్షలకు పెరిగే అవకాశం
కొత్త భవనం పూర్తిగా ఎయిర్ కండిషన్ చేయబడి ఉంటుంది.
పోర్ట్ బ్లెయిర్ వీర్ సావర్కర్ అంతర్జాతీయ విమానాశ్రయానికి త్వరలో కొత్త టెర్మినల్ భవనం సిద్ధమౌతోంది. నిర్మించబోతోంది. విమానాశ్రయం నుండి ప్రస్తుతం ఏటా 18 లక్షల మంది ప్రయాణికులు రాకపోకలు సాగిస్తున్నారు. ప్రయాణీకుల రద్దీ పెరుగుదలను పరిగణనలోకి తీసుకుని, భారత విమానాశ్రయాల సాధికార సంస్థ 700 కోట్ల రూపాయల వ్యయంతో కొత్త ఇంటిగ్రేటెడ్ టెర్మినల్ భవన నిర్మాణాన్ని చేపట్టింది.
మొత్తం 40,837 చదరపు మీటర్ల విస్తీర్ణంతో, నూతన టెర్మినల్ భవనం రద్దీ సమయంలో 1200 మంది ప్రయాణీకులను మరియు ఏటా 50 లక్షల మంది ప్రయాణీకులను నిర్వహించగలదు. ప్రయాణీకుల నూతన టెర్మినల్ భవనంలో దిగువ గ్రౌండ్, ఎగువ గ్రౌండ్ మరియు మొదటి అంతస్తులతో కూడిన మూడు స్థాయిలు ఉంటాయి. దిగువ గ్రౌండ్ ఫ్లోర్ రిమోట్ రాక, నిష్క్రమణ మరియు సేవా ప్రాంతంగా ఉపయోగించబడుతుంది. ఎగువ గ్రౌండ్ ఫ్లోర్లో బయలుదేరే ప్రయాణీకులకు ఎంట్రీ గేట్ మరియు వచ్చే ప్రయాణీకులకు ఎగ్జిట్ గేట్ ఉంటాయి. మొదటి అంతస్తు అంతర్జాతీయ ప్రయాణీకుల విశ్రాంతి కోసం లాంజ్ ఉంటుంది.
ఈ ప్రపంచ స్థాయి భవనం పూర్తిగా ఎయిర్ కండిషన్ చేయబడి, ప్రయాణీకుల కోసం, 28 చెక్-ఇన్ కౌంటర్లు, మూడు ప్యాసింజర్ బోర్డింగ్ వంతెనలు, ఇన్-లైన్ స్కాన్ సిస్టమ్ తో పాటు ఐదు కన్వేయర్ బెల్టులు, ఇంకా అత్యాధునిక ఫైర్ ఫైటింగ్ మరియు ఫైర్ అలారం వ్యవస్థల వంటి అధునాతన సౌకర్యాలు కలిగి ఉంటుంది. విమానాశ్రయం యొక్క నగరం వైపు ప్రాంతం కూడా, ల్యాండ్ స్కేపింగ్ తో పాటు కారు, టాక్సీ మరియు బస్సులకు తగినంత పార్కింగ్ సౌకర్యాలతో అభివృద్ధి చేయబడుతోంది.
ప్రకృతి నుండి ప్రేరణ పొందిన ఈ టెర్మినల్ యొక్క రూపకల్పన సముద్రం మరియు ద్వీపాలను వర్ణించే షెల్ ఆకారపు నిర్మాణాన్ని కలిగి ఉంది. ఈ కొత్త టెర్మినల్ భవనం రెండు 120 మీటర్ల కాలమ్ లతో 240మీటర్ల విస్తీర్ణం కలిగి ఉంది.తక్కువ నిడివి గల ఉక్కు స్తంభాలకు, పెద్ద పెద్ద స్తంభాల మద్దతుతో ప్రయాణీకులు రావడానికి, బయలుదేరడానికి హాళ్ళు నిర్మిస్తున్నారు. ఈ కొత్త టెర్మినల్ భవనం, నిర్మాణాత్మక స్టీల్ ఫ్రేమ్డ్ భవనం, పై కప్పు అల్యూమినియం షీట్ తో బిగిస్తారు. గ్లేజింగ్ చుట్టూ కేబుల్ నెట్ తో అమరుస్తారు. మొత్తం టెర్మినల్ పైకప్పు కు అమర్చిన స్కైలైట్ల ద్వారా 100 శాతం సహజ లైటింగ్ను కలిగి ఉంటుంది. టెర్మినల్ భవనం చుట్టూ వంగిన ఆకారపు కేబుల్ నెట్ గ్లేజింగ్ అమర్చడం జరుగుతుంది. పోర్ట్ బ్లెయిర్ విమానాశ్రయంలో ఇంత పెద్ద పరిమాణంలో నిర్మాణం చేపట్టడం ఇదే మొదటిసారి.
ప్రాజెక్టు పనులు 65 శాతం కంటే ఎక్కువ పూర్తయ్యాయి. పోర్ట్ బ్లెయిర్ యొక్క కొత్త టెర్మినల్ భవనం వచ్చే ఏడాది, అంటే 2021 మధ్యలో సిద్ధంకానుంది.
పని పురోగతిలో ఉన్న - టెర్మినల్ భవనం
పని పురోగతిలో ఉన్న - టెర్మినల్ భవనం
నగరం పక్క నుండి ఊహా చిత్రం
భూ శా స్త్ర మంత్రిత్వ శాఖ
తుఫానుగా మారి  బంగ్లాదేశ్పై కేంద్రీకృతమైన అతి తీవ్ర తుఫాను ‘ఆంఫాన్’
అతి తీవ్ర తుఫాను ‘ఆంఫాన్’  గత ఆరు గంటల వ్యవధిలో కాస్త బలహీనపడి తుఫానుగా మారింది. గంటకు 10 కిలో మీటర్ల వేగంతో ఉత్తర-ఈశాన్య దిశగా ఇది కదిలింది. భారత ప్రమాణిక కాలమాన ప్రకారం ఇది ఈ రోజు  08.30 గంటల సమయంలో ఇది బంగ్లాదేశ్పై కేంద్రీకృతమై ఉంది. కోల్కతాకు ఉత్తర- ఈశాన్యంలో దాదాపు 270 కిలోమీటర్ల దూరంలో 24.7° ఉత్తర అక్షాంశము మరియు 89.5° తూర్పు రేఖాంశాల మధ్యన ఇది కేంద్రీకృతమై ఉంది. ధుబ్రికి దక్షిణాన 150 దూరంలోనూ, రంగ్పూర్  కి దక్షిణ-ఆగ్నేయంగా 110 కిలోమీటర్ల దూరంలోనూ ఇది కేంద్రీకృతమై ఉంది. ఇది క్రమంగా ఉత్తర- ఈశాన్యపు దిశగా ముందుకు సాగుతోంది. రానున్న మూడు గంటలలో ఇది తీవ్ర వాయుగుండంగా మారే అవకాశం ఉంది. ఆ తరువాత 06 గంటలలో చాలా ఇది మరింత బలహీనపడి వాయుగుండంగా మారే అవకాశం కనిపిస్తోంది.
తుఫాను కదలికల అంచనాలు మరియు తీవ్రత వివరాలు ఈ కింది పట్టికలో ఇవ్వబడ్డాయిః
|తేదీ, సమయం 
||స్థితి 
||గరిష్ట స్థిరమైన
|
ఉపరితల గాలి వేగం 
|తీవ్రతను బట్టి తుఫాను వర్గీకరణ
|
|21.05.20/0830
||24.7/89.5
||60-70 నుంచి 80 వేగంతో కూడిన ఈదురు గాలులు
||
|
తుఫాను
|21.05.20/1130
||25.3/89.8
||50-60 నుంచి 70 వేగంతో కూడిన ఈదురు గాలులు
||
|
తీవ్ర వాయుగుండం
|21.05.20/1730
||26.5/90.5
||30-40 నుంచి 50 వేగంతో కూడిన ఈదురు గాలులు
||
|
వాయుగుండం
 భారీ వర్షపాతం హెచ్చరిక:
అస్సాం & మేఘాలయ: ఈ రోజు  చాలా ప్రదేశాలలో తేలికపాటి నుండి ఒక మోస్తరు వర్షపాతం నమోదయ్యే అవకాశం ఉంది. దూరంగా ఉండే పలు మారుమూల ప్రదేశాలలో భారీ నుండి అతి భారీ మరియు తీవ్ర వర్షాలు  పడే అవకాశం ఉంది.
అరుణాచల్ ప్రదేశ్: ఈ రోజు  దూరంగా ఉండే పలు మారుమూల ప్రదేశాలలో భారీ నుండి అతి భారీ వర్షాలు పడే అవకాశం ఉంది. చాలా ప్రదేశాలలో తేలికపాటి నుండి ఒక మోస్తరు వర్షపాతం నమోదయ్యే అవకాశం ఉంది.
 ఈదురు గాలుల హెచ్చరికః
పశ్చిమ అస్సాం & పశ్చిమ మేఘాలయలలో గంటకు 50 నుండి 60 కిలోమీటర్ల వేగంతో ఈదురు గాలులు వీస్తున్నాయి. సాయంత్రానికి ఇవి క్రమంగా 70 కిలోమీటర్ల వాయు వేగాన్ని అందిపుచ్చుకొనే అవకాశం ఉంది. ఆ తరువాత క్రమంగా ఇవి బలహీన పడి తగ్గుముఖం పట్టే అవకాశం ఉంది.
వర్గీకరణ
[నవీకరించిన తాజా సమాచారం కోసం దయచేసి www.rsmcnewdelhi.imd.gov.in మరియు www.mausam.imd.gov.in వెబ్సైట్లను సందర్శించండి.
రసాయనాలు, ఎరువుల మంత్రిత్వ శాఖ
కోవిడ్-19 తో వ్యవహరించడానికి, సి.ఐ.పి.ఈ.టి. ఆరోగ్య సంరక్షణ రంగాలలో పరిశోధన, అభివృద్ధి కార్యక్రమాలను చేపట్టనుంది; డబ్ల్యు.హెచ్.ఓ./ఐ.ఎస్.ఓ. మార్గదర్శకాల ప్రకారం పి.పి.ఈ. మరియు ఇతర సంబంధిత ఉత్పత్తుల తయారీ మరియు ధృవీకరణ.
మురుతల్, జైపూర్, మధురై మరియు లక్నోలోని సి.ఐ.పి.ఈ.టి. కేంద్రాలు 'కరోనావైరస్'కు వ్యతిరేకంగా పోరాడటానికి రక్షణ కవచంగా ఫేస్ షీల్డ్ను అభివృద్ధి చేశాయి.
కోవిడ్-19 మహమ్మారి తో వ్యవహరించడానికి వీలుగా, భారత ప్రభుత్వ రసాయనాలు, ఎరువుల మంత్రిత్వ శాఖ కింద, ఒక ప్రధాన జాతీయ సంస్థ, సెంట్రల్ ఇన్స్టిట్యూట్ ఆఫ్ ప్లాస్టిక్స్ ఇంజనీరింగ్ అండ్ టెక్నాలజీ  డబ్ల్యూ.హెచ్.ఓ./ఐ.ఎస్.ఓ. మార్గదర్శకాల ప్రకారం పి.పి.ఇ. మరియు ఇతర సంబంధిత ఉత్పత్తుల తయారీ మరియు ధృవీకరించడం వంటి ఆరోగ్య సంరక్షణ రంగాలలో పరిశోధన మరియు అభివృద్ధి  కార్యక్రమాలను చేపట్టింది.
క్యాబినెట్ సచివాలయం ఆదేశాల మేరకు ఆరోగ్య సంరక్షణ రంగాలలో ఆర్ & డి కార్యక్రమాలను చేపట్టాలని సి.ఐ.పి.ఈ.టి. ని కోరినట్లు, సి.ఐ.పి.ఈ.టి. పేర్కొంది. తదనుగుణంగా, ఐ.ఎస్.ఓ./డబ్ల్యూ.హెచ్.ఓ. మార్గదర్శకాల ప్రకారం మరియు పరీక్షలు మరియు ప్రమాణాల ప్రయోగశాల జాతీయ ధ్రువీకరణ బోర్డు  ధ్రువీకరణ కోసం భువనేశ్వర్, చెన్నై, లక్నో లలో సి.ఐ.పి.ఈ.టి. చెందిన మూడు ప్లాస్టిక్ సాంకేతిక కేంద్రాలు  త్వరలో సిద్ధం కానున్నాయి.
సి.ఐ.పి.ఈ.టి. : ఆరోగ్య కార్యకర్తలు, రైతులు, కార్మికులు, పోలీసు సిబ్బంది మొదలైన వారు 'కరోనావైరస్'కు వ్యతిరేకంగా పోరాడటానికి అవసరమైన రక్షణ పరికరం - 'ఫేస్ షీల్డ్' ను మూర్తల్ లోని నైపుణ్యాభివృద్ధి, సాంకేతిక మద్దతు కేంద్రం  అభివృద్ధి చేసింది.
జైపూర్ లోని సి.ఐ.పి.ఈ.టి. : సి.ఎస్.టి.ఎస్., లక్నో లోని సి.ఐ.పి.ఈ.టి. : ఐ.పి.టి., మరియు మధురై లోని సి.ఐ.పి.ఈ.టి. :సి.ఎస్.టి.ఎస్. సంస్థలు ఫేస్ షీల్డ్ ను అభివృద్ధి చేశాయి. ఫ్రేముల ఉత్పత్తి కొనసాగుతోంది.
పరిపాలనా మంత్రిత్వ శాఖ ఆదేశాల మేరకు అవసరమైన సేవలకు తోడ్పడటానికి ఆహార ధాన్యం ప్యాకేజింగ్ను పరీక్షించే సామర్థ్యాన్ని సి.ఐ.పి.ఈ.టి. విస్తరించింది.
అడ్డంకులను అధిగమించడానికి అవసరమైన చర్యలు తీసుకోవడానికి తొమ్మిది మంది సభ్యుల నిపుణుల బృందాన్ని ఏర్పాటు చేయడం జరిగింది. తదనుగుణంగా సాంకేతిక సహాయాన్ని అందించడానికి వీలుగా పరిశ్రమకు ఆన్ లైన్ శిక్షణా కార్యక్రమాలు మరియు పరిశ్రమ వద్దకే సేవలను అందించే కార్యక్రమాలను ప్రారంభించాలని ప్రతిపాదించడం జరిగింది. అదేవిధంగా, సామాజిక దూరం నిబంధనను పాటిస్తూ, కనీస సిబ్బందితో మూడు షిఫ్ట్ ల ప్రాతిపదికన నడపాలని ప్రతిపాదించడం జరిగింది.
కోవిడ్-19 మహమ్మారి యొక్క దుస్థితి పరిస్థితులను ఎదుర్కొనేందుకు, ప్రధానమంత్రి కెర్స్ నిధికి మరియు స్థానిక సంస్థ / మునిసిపల్ కార్పొరేషన్ / రాష్ట్ర ప్రభుత్వ అధికార సంస్థలకు సహకరించడం ద్వారా సి.ఐ.పి.ఈ.టి. సమాజ సంక్షేమ కార్యక్రమాలకు మద్దతు నిచ్చింది. సి.ఐ.పి.ఈ.టి. లోని ఉద్యోగులందరూ కలిసి ఒక రోజు జీతం, సుమారు 18.25 లక్షల రూపాయలను ప్రధానమంత్రి కెర్స్ నిధికి విరాళంగా అందజేశారు.
కరోనా వైరస్  వ్యాప్తిని అరికట్టే ఉద్దేశ్యంతో, భారత ప్రభుత్వం అమలుచేసిన లాక్ డౌన్ నేపథ్యంలో ఆహారం మరియు ఆశ్రయం కల్పించడం ద్వారా బాధితులు మరియు వలస కార్మికులు ఎదుర్కొంటున్న దుస్థితిని తగ్గించడానికి, సంబంధిత అధికారుల అనుమతితో సి.ఐ.పి.ఈ.టి. ఇంత వరకు వివిధ స్థానిక సంస్థలు / మునిసిపల్ కార్పొరేషన్లు / రాష్ట్ర ప్రభుత్వానికి 85.50 లక్షల రూపాయలు విరాళంగా అందజేసింది.
ప్రధాన మంత్రి కార్యాలయం
కంబోడియా రాజ్యం యొక్క ప్రధాని గా డాక్టర్ శ్రీ హున్ మేనెట్ పదవీబాధ్యతల ను స్వీకరించిన సందర్భం లో ఆయన కు అభినందనలను తెలిపిన ప్రధాన మంత్రి
కంబోడియా రాజ్యం యొక్క ప్రధాని గా డాక్టర్ శ్రీ హున్ మేనెట్ పదవీ బాధ్యతల ను స్వీకరించిన సందర్భం లో ప్రధాన మంత్రి శ్రీ నరేంద్ర మోదీ ఆయన కు అభినందనల ను తెలియజేశారు.
ప్రధాన మంత్రి సామాజిక మాధ్యం X లో ఒక ట్వీట్ ను పోస్టు చేస్తూ, అందులో -
‘‘కంబోడియా రాజ్యాని కి ప్రధాని గా పదవీ బాధ్యతల ను స్వీకరించిన సందర్బం లో శ్రీ @Dr_Hunmanet_PM కి ఇవే అభినందన లు. మన స్నేహపూర్వకమైన చారిత్రక సంబంధాల ను మరింత ఉన్నతమైన స్థాయి కి తీసుకొని పోవడం కోసం మీతో కలసి పని చేయాలని నేను ఆశపడుతున్నాను. @peacepalace_kh’’ అని పేర్కొన్నారు.
(
పర్యటక మంత్రిత్వ శాఖ
దేఖో అప్నా దేశ్ సీరిస్ కింద మధ్యప్రదేశ్ వన అద్భుతాలను 29వ వెబినార్ వర్చ్యువల్ సఫారీలో ఆవిష్కరించిన పర్యాటక మంత్రిత్వ శాఖ
మయమరిపించే మధ్యప్రదేశ్ ప్రకృతి అందాలు, పర్యావరణాన్ని కేంద్ర పర్యాటక శాఖ వెబినార్ ద్వారా ప్రజలకు కనుల విందు చేసింది. దేఖో అప్నా దేశ్ వెబినార్ సీరిస్ ద్వారా కేంద్ర పర్యాటక శాఖ అత్యంత జీవవైవిధ్య సంపత్తి కలిగిన ప్రదేశాల వర్చ్యువల్ సఫారీ అనుభవాన్ని కల్పించింది. అపురూప భారత దర్శనం లో భాగంగా మధ్యప్రదేశ్ లో అందాలను వీక్షించే అవకాశం కల్పించారు.
2020 జూన్ 06 న దేఖో అప్నా దేశ్ వెబ్నార్ సీరిస్ 29 వ సెషన్ను పర్యాటక మంత్రిత్వ శాఖ అదనపు డైరెక్టర్ జనరల్ శ్రీమతి రూపీందర్ బ్రార్ సమన్వయం చేశారు యువ వన్యప్రాణి చిత్రనిర్మాత శ్రీ సుయాష్ కేసరి సమర్పించారు. మధ్యప్రదేశ్, దాని వన్యప్రాణులపై విస్తృతంగా ఆయన పనిచేశారు. దేఖో అప్నా దేశ్ వెబినార్ సీరిస్ ఏక్ భారత్ శ్రేష్ఠ భారత్ కింద భారతదేశం గొప్ప వైవిధ్యాన్ని ప్రదర్శించే ప్రయత్నం ఇది.
మధ్యప్రదేశ్ సహజ వన్యప్రాణులు, చరిత్ర, పురాణాల సమ్మేళనం. శ్రీ సుయాష్ ఈ మంత్రముగ్ధమైన ప్రయాణాన్ని బాంధవ్ఘర్ నేషనల్ పార్కుతో ప్రారంభించారు, దీనిని పులుల స్వర్గం అని కూడా పిలుస్తారు. ఈ జాతీయ ఉద్యానవనం సుమారు 32 కొండల ప్రకృతి సౌందర్యాన్ని సంతరించుకుంది. బాంధవ్ అంటే సోదరుడు మరియు గర్హ్ అంటే కోట అని అర్ధం, ఇది తన సోదరుడు లక్ష్మణ్ కు కోటను  బహుమతిగా ఇచ్చిన భగవాన్ శ్రీరాముడి పౌరాణిక కథ చుట్టూ తిరుగుతుంది అందుకే ఈ జాతీయ ఉద్యానవనానికి బాంధవ్గఢ్ నేషనల్ పార్క్ అని పేరు వచ్చింది .
పులులతో పాటు, ఈ జాతీయ ఉద్యానవనం బొటనవేలి గోరు కంటే చిన్నదైన సీతాకోకచిలుకలు, ప్రపంచంలోని అతిపెద్ద దున్న జాతులలో ఒకటి అయిన ఇండియన్ బైసన్ వంటి అనేక అద్భుతమైన జాతుల ప్రాణులకూ నిలయం. బాంధవ్గఢ్ నేషనల్ పార్క్ సహజ ఆవాసాల ప్రభావంతో, ఏనుగుల బృందం ఒడిశా నుండి ఈ జాతీయ ఉద్యానవనానికి వలస వచ్చి, 2018 అక్టోబర్,నుండి ఇక్కడ నివసిస్తోంది.
మన దేశంలోని జీవ వైవిధ్యాన్ని ప్రదర్శించే ఇతర ప్రదేశాలు సంజయ్ దుబ్రీ నేషనల్ పార్క్, పంచమరి బయోస్పియర్ రిజర్వ్, ప్రకృతి దృశ్యాలు, జలపాతాలకు ప్రసిద్ధి చెందాయి. నడక సఫారీలకు అనుమతి ఉన్న భారతదేశంలోని ఏకైక జాతీయ ఉద్యానవనం సత్పురా నేషనల్ పార్క్.
మధ్యప్రదేశ్లోని జాతీయ ఉద్యానవనాలు చుట్టూ జీవారుణ్యాల చుట్టు నివసించే ప్రజల జీవనశైలి అందరికీ గొప్ప అభ్యాసంగా ఉంటుంది, ఎందుకంటే వారు వన్యప్రాణులను మరియు జంతువుల స్థలాన్ని గౌరవిస్తారు, ఇవి ఈ సహజ అద్భుతాల స్థిరమైన మార్పు, పరిరక్షణకు దారితీస్తాయి మరియు మానవత్వం. సామజిక భాగస్వామ్యం స్థానిక ప్రజల సంస్కృతి, సాంప్రదాయం, స్థానిక పరిజ్ఞానాన్ని నిలబెట్టడానికి సహాయపడుతుంది,
శ్రీమతి రూపీందర్ బ్రార్ తన ముగింపు ప్రసంగంలో పర్యాటక మంత్రిత్వ శాఖ అద్భుత భారత్ టూరిస్ట్ ఫెసిలిటేటర్ సర్టిఫికేషన్ ప్రోగ్రాం గురించి మాట్లాడారు, ఇది ఒక ప్రాంతీయ భాషలో ప్రావీణ్యం లేని స్థానిక పౌరులకు ఆదాయాన్ని సమకూర్చే ఒక సహాయకుడిగా కూడా ఉంటుంది. దీనికి రిజిస్టర్ కావడానికి లాగ్ ఆన్ అవ్వండి: https://iitf.gov.in/login/signup.php
కోవిడ్-19 ప్రభావాన్ని దృష్టిలో పెట్టుకుని మధ్యప్రదేశ్ పర్యాటక శాఖ ఒక ప్రత్యేక పర్యాటకుల నివాస వాహనాన్ని సిద్ధం చేసింది. హోటళ్ల సౌకర్యం లేకపోవడం వల్ల ఈ వాహనాన్ని అద్దెకు తీసుకుని దీనిలోనే బస చేయవచ్చు. దీనిలో పడక, ఫ్రిడ్జ్, ఇతర అత్యవసర సౌకర్యాలు అందుబాటులో ఉంటాయి.
తర్వాతి వెబినార్ లో ఛత్తీస్గఢ్ లోని తెగల పై జూన్ 9వ తేదీన ప్రసారం ఉంటుంది. https://www.youtube.com/channel/UCbzIbBmMvtvH7d6Zo_ZEHDA/featured
వెబినార్ లో రిజిస్టర్ కావడానికి https://bit.ly/ChhattisgarhDAD
రక్షణ మంత్రిత్వ శాఖ
ఐఎన్ ఎస్ ఐరావత్ ద్వారా సూడాన్ దేశానికి ఆహార పదార్థాల అందజేత
మిషన్ సాగర్ -2లో భాగమైన భారతదేశ నావికాదళ నౌక ఐరావత్... నవంబర్ 2, 2020న సూడాన్ నౌకాశ్రయాన్ని చేరుకుంది. ప్రకృతి విపత్తులు, కోవిడ్ -19 మహమ్మారిలాంటివాటిని ఎదుర్కొంటున్న మిత్ర దేశాలకు భారతదేశం తన వంతు సాయాన్ని అందిస్తున్న సంగతి తెలిసిందే. ఇందులో భాగంగా వంద టన్నుల ఆహార పదార్థాల సాయాన్ని తీసుకొని బయలుదేరిన ఐఎన్ ఎస్ ఐరావత్ సూడాన్ దేశాన్ని చేరుకుంది.
మిషన్ సాగర్ -1 ద్వారా ఈ ఏడాది మే, జూన్ నెలల్లో భారతదేశ మిత్ర దేశాలైన మాల్దీవులు, మారిషస్, సెషెల్స్, మడగాస్కర్ , కామ్రోజ్ దేశాలకు ఆహారం, మందులను అందించడం జరిగింది. దీని తర్వాత మన దేశం సాగర్ -2ను మొదలుపెట్టింది. భారతదేశ నావికాదళ నౌక ఐరావత్ సాయంతో ఆహార పదార్థాలను సూడాన్, దక్షిణ సూడాన్, జిబౌటి, ఎరిత్రియా దేశాలకు అందించాలని సంకల్పించారు.
ఎస్ ఏ జి ఏ ఆర్  ప్రాంతంలో వున్న దేశాల భద్రత, వృద్ధి సాధనకోసం ప్రధాన మంత్రి కనబరుస్తున్న దార్శనికత ప్రకారమే మిషన్ సాగర్ -2ను ప్రారంభించారు. సముద్ర జలాల్లో ఇరుగుపొరుగులాగా వుండే దేశాలతో సంబంధాలను మెరుగుపరుచుకోవడానికి భారతదేశం ఇస్తున్న ప్రాధాన్యతను ఇది చాటుతోంది. రక్షణ శాఖ, విదేశీ వ్యవహారాల శాఖ, ఇంకా ఇతర కేంద్ర ప్రభుత్వ శాఖలతో సమన్వయం చేసుకుంటూ భారతదేశ నావికాదళం ఈ మిషన్ ను ముందుకు తీసుకుపోతోంది.